Lesiba Kekana (36), die pa van Limpopo wat daarvan beskuldig word dat hy sy vier seuns se kele afgesny het, het Donderdag in die hof verskyn.
Kekana het met sy vorige hofverskyning op 15 Oktober in die rondgaande hof in Magatle aangedui dat hy skuld gaan ontken. Moraka Rameetse, sy prokureur, het gesê die staat se saak is swak en maak slegs staat op die bekentenis wat sy kliënt gemaak het kort nadat hy in hegtenis geneem is.